नई दिल्ली: सर्जिकल स्ट्राइक का वीडियो सामने आने के बाद नए तरह के राजनीतिक विवाद ने जन्म ले लिया है। एनडीए सरकार से पहले 10 साल केंद्र की सत्ता में काबिज रहने वाली कांग्रेस ने आज दावा किया कि 2000 के बाद अब तक कम से कम दस सर्जिकल स्ट्राइक को अंजाम दिया जा चुका है। वहीं बीजेपी सरकार में एक सर्जिकल स्ट्राइक हुआ। जिसका वीडियो जारी कर भारतीय जनता पार्टी की सरकार सर्जिकल स्ट्राइक की परंपरा और परिपार्टी को तोड़कर इसका राजनीतिक और चुनावी फायदा लेने का प्रयास कर रही है।